c: text/html

text:
FRANJA DI GAZA- Un coresponsal di Al Jazeera a afirma cu militarnan Israeli a dirigi un atake deliberadamente contra di periodistanan cu tabata cubri e disturbionan na e Franja di Gaza.
Un grupo di periodista cu tabata na e Franja di Gaza, cubriendo e protestanan masivo entre Palestino y e forsanan di Defensa di Israel a sufri un atake di un drone di e pais aki cu a lansa gasnan lacrimogeno. E coresponsal di Al Jazeera, Hoda Abdel-Hamid, cu tabata na e luga di e sucedido.
E periodista a publica e grabacionnan riba su cuenta di Twitter y a duna detayenan cu niun di e manifestantenan su rond tabata tirando piedra. “Hendenan tabata sinta, mirando for di leu mientras cu nan tabata purbando di tene nan mes safe”, el a scirbi riba su cuenta di Twitter, sigurando cu e atake contra di e periodistanan lo no haci e problema na Gaza disparce.
E periodistanan cu a sufri di e atake tabata tin helmnan bisti como tambe bulletproof vest unda cu claramente por distingui e palabra ‘prensa’. E coresponsal di Al Jazeera tambe a publica un otro video, unda cu otro periodista cu tabata cubri e echonan violenta a sufri un impacto di bala na su helm.
“Esaki a pasa tambe, mi ta bastante sigura di cu e francotiradonan di elite sa cual ta e blanco y unda e ta”, Abdel Hamid a bisa, atribuyendo e responsabilidad di tiro na e forsanan Israeli. E periodista a sigura tambe cu e hobennan cu el a wak na Gaza no tabata pertenece na e movimento Palestino Hamas, considera pa Tel Aviv como terorista y solo tabata pidi “libertad y dignidad”.
Fuente: https://www.elperiodico.com

robotstxt: allowed

filter: keep


text:
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Lingwistanan okashonalmente krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.


text:
E siman aki nos por a mira con arogancia den politica aki na Aruba parce di no tin limite. Nos por a tuma nota e.o. di un entrevista realisa pa NoticiaCla cu dos minister di e actual gobierno cu e proposito pa sa si nan lo continua den politica y e motibo dicon nan e escoge pa sigui. Tambe nos por a mira e actitud di un minister cu ta sinta na cas ta cobra, ta bin cuestiona e investigacionnan rond su persona y cu ta trata di algo politico aki.
Ta increibel pa lesa con e tres ministernan aki, esta Bermudez, Schwengle y Paul Croes ta rebaha te hasta humiya e candidatonan di e partido AVP, como tambe di tur esnan cu ta pensa di deposita nan voto riba e partido.
Napoleon Schwengle ta sigui duna muestra di su arogancia y ignorancia. Pasobra ta su persona so ta di opinion aki na Aruba cu ela haci un “bon” trabou, alegando cu "mi ta sorry pa bisa, pero e politico tradicional, ami no ta mira cu nan ta bay ta interesa pa caba mi trabou". Pa cuminsa, cua “bon” trabou e ta referi na dje? E ta bay sinembargo mas leu ora e ta cualifica su coleganan di partido como inferior y incapas pa eherce e funccion di Minister di Salubridad cu su declaracion di “no ta mira den e fraccion awor, cu tin un candidato cu a profila su mes pa bay tuma over cuido medico. Lo mi "challenge" cualkier un di nan si nan kier tuma over, pero demonstra cu bo por miho cumi si". Esaki ta toppunt di arogancia y un “brevet van onvermogen” pa su propio coleganan.
Bermudez di su banda ta duna muestra di kier hunga “hard to get”. E no mester di e cash ni tampoco di e dolor di cabes, pero toch e kier sigui como minister. Aki e ta, mescos cu Schwengle, duna e miembronan di AVP un "brevet van onvermogen", pasobra ta e so por y no esnan riba e lista berde. E ta e superman cu incluso por handle dos cartera pareu. Na mesun momento e ta reconoce cu e ta e mucha manda di Mike Eman, pasobra tanto “sabi” cu e ta, toch Eman a oblig’e bay na su amen ora cu ela prohibi’e di introduci e ABB y otro cambionan cu ela bin cu ne.
Pa corona obra nos ta haya e situacion di Paul Croes e siman aki. Mientras cu e ta bou investigacion y ta riba un sorto di “schorsing”, cobrando na cas, ayuda pa un ley cu nan kier acomod'e y un fraccion den Parlamento cu no tin weso di lomba, p’ele ta mas importante pa reclama su posicion riba lista di AVP y na mesun momento bisa cu e ta bay campaña. Paul Croes di forma aki no solamente ta insulta su mes un partido y votadonan di e partido aki, pero e ta bira un berguensa pa e mundo politico y mas ainda un berguensa y insulto pa e pueblo di Aruba. Paul Croes ta bay asina leu di tilda e trabou di Ministerio Publico pa cu su persona como un acto politico. Pregunta mester ta: di ken? Di oposicion? Of di su propio hendenan? Mientras e kier sinta tambe den stul di hues, alegando cu e ta inocente.
Como young professional Paul Croes sigur a desapunta e miles di professionals aki na Aruba. Esaki sigur e grupo aki no ta spera di un politico y mandatario, pero mas aun di uno cu tambe ta yama su mes young professional. Paul Croes ta bisa cu e t'ey bek, pasobra “no a pasa nada”. Pero segun informacion cu nos no ta trata aki di “djis un tiki” ontheffing cu ela firma, pero di miles, mas di dos mil (2000), ontheffing. Anto ontheffing cu conseho negativo y cu a perhudica mas di 2000 yiu di tera haya un trabou pa gana un pida pan. Pero ya, “nada no a pasa”?
E actuacion di e mandatarionan aki, mescos cu nan amo Eman, por wordo categorisa como narcisista. Nan so sa con pa haci un “bon trabou” y ningun otro hende mas, pero mas importante ta e conclusion cu e 9 ministernan no tabata necesario. Schwengle ta traha "parttime" pa di e forma ey entre otro evita cu un otro longarts, Arubiano, wordo tuma den servicio y Bermudez ta haci trabou di Paul Croes sin keha, mientras Paul Croes tin 3 luna na cas cobrando y awor hasta cla pa bay campaña. Esakinan ta prueba cu a dicidi pa expande e cantidad di minister pa djies acomoda candidatonan riba lista di AVP y evita problema.
Interes general no ta bin na prome lugar pa e partido berde y esaki lo tin su consecuencianan grandi pa formacion di otro gabinete Eman, Dios spaar nos, pasobra lo mester cumpli cu esnan cu tin e intencion di bandona e partido si no cumpli cu nan exigencianan. "Por la plata baila el mono"!
Nos pueblo mester rechasa corupcion y arogancia di esnan cu supuestamente mester sirbi e pueblo y e unico opcion ta exigi Bon Gobernacion di inmediato. Mara man di e politico lo evita otro masacre financiero pa nos Isla. UPP ta e "real deal" pa un Miho Mañan.
Booshi Wever
Lider di UPP
Brazil 163
Apreciabel sr Redactor. Na prome lugar mi ta grandicibo pa e espacio pa mi como mama di mi yui, Po Sing, por expresa mi mes tocante e caso di mi yui. Cu awa na wowo y un dolor inmenso mi a scucha con Juez den e caso di wayaca a sentencia mi yui na 20 anja di castigo di prizon. Ami como mama di mi yui sa cu mi yui ta innocente di tur e acusacion nan menciona. Na e inicio di e investigacion hopi cos a bai robez y mi ta di opinion cu esnan envolvi a busca y hasi envistigacion robez. No ta pasobra mi yui a duna Echabardo un lift y buske bek e mester tabata sa di e suceso aki. Pasobra ta hopi biaha mi yui sa duna Echebardo un lift y hopi otro hende mas hende den su bida. Esaki tabata algo comun pa mi yui. No ta paso mi yui a huur un auto pa Echebardo, kiermen cu mi yui tabata sa kiko e persona aki tabata di bai hasi pa cu e caso aki. Es mas e sa huur auto varios biaha pa Echebardo den pasado y sa huur pa otro hende tambe. Mi yui ta un persona cu semper a saka un man pa juda hende ora e por. Mi ta sinti cu husticia di Aruba cu tur respet, a faya y kier culpa mi yui pa sconde e berdad mes. Sra Juez, bin splica ami y mi famia, con por ta posibel cu mi yui tin tur cos den su bida, su mesun negoshi, su mesun plaka, su dos cas nan y mucho mas, kiko lo tabata su motibo pa laga comete un atraco sabiendo cu e tin tur cos y no falta nada. Nos por a scucha den corte con Echebardo a tilda e yui di e defunto y ningun musca a bula. Asina tin hopi cos bisa den corte cu no a sali den prensa y tambe cu no ta cuadra cu e realidad. Nos ta di opinion cu Sra Juez a wordu mal informa door di autoridadnan y e Fiscal concerni. Lamentablemente Echebardo a compromete su mes pa no a papia e berdad den corte. Por ultimo mi kier a remarka cu tin un diferencia grandi entre mi yui y e otro nan. Mi yui semper ta responsabel riba su mes y nunca a depende di su mama of tata. Pero e otro nan si. Nunca nos a laga sa cu nos no ta confia nos yui cu plaka. Por lo pronto te aki nan. Famia Fan.
pa Armand Hessels
Pa Armand Hessels
(PA ARMAND HESSELS)
SECUENCIA ROBES pa Armand Hessels
Skirbi pa Clyde Harms


text:
ORANJESTAD – Den caso cu gobierno y otro instancianan concerni no efectua controlnan adecua na e Area Cristal, y ehecuta ley estricto manera mester ta, Fundacion Conserva Area Cristal un biaha mas lo evalua pa demanda gobierno legalmente. Asina e comunicado di e fundacion ta bisa, cu e titulo ‘Ta bira tempo pa accion’. Por corda ainda ora cu gobierno nobo a sinta, cu e minister encarga cu infrastructura Otmar Oduber a tuma accion y anuncia esaki publicamente. No ta conoci kico por a bay robez y si e loke a priminti e biaha ey, no a tuma lugar toch, te pa e stichting pone otro ultimatum.
HINDERVERGUNNING
Segun e fundacion, den e di dos mitar di december 2017, dos compania a pidi un asina yama hindervergunning pa nan actividad na Budiu. A registra mas di 300 keho (bezwaar) , pa tanto ciudadanonan, miembronan di e fundacion y algun otro ciudadano cu ta sostene e fundacion. E fundacion ta sigura cu nan a haya prueba cu e departamentonan a haya esaki pero no a haya reaccion di e respectivo autoridadnan. Tambe e fundacion ta mustra cu e minister responsabel lo tin cu tuma un decision dentro di un termino legal di un luna. Mientrastanto tin e actividad minero cu ta activo na Sero Plat, Babijn, Jaburibari cu tambe a pidi un hindervergunning pero no pa continua cu e cobamento di santo, sino pa produccion di beton/asfalt. Un aviso den un matutino na februari ta anuncia esaki. Y aki un biaha mas tabatin keho debi na molester grandi door di e trabaonan banda di Marawiel y Babijn como na Jaburibari.
PRENSA
Segun e fundacion, despues di e ultimo comunicado na November di aña pasa, minister Oduber a pone varios departamento na trabou pa haci investigacion. “Pero esey no ta notable ningun caminda”. Tur compania segun e fundacion, despues di e bouwvacantie a sigui traha sin e respectivo y necesario permisonan. Como tal Fundacion Conserva Area Cristal no por acepta esaki y ta spera cu tur e kehonan wordo trata dentro di e termino rekeri, teniendo cuenta cu e opinion publica di e mandatario cu e ROP ta wordo maneha como un ley.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
ORANJESTAD – Un biaha mas un contratista trahando riba e proyecto di Watty Vos Boulevard a causa daño na un cabel principal, causando un storing riba e servicio di internet y cable. Esaki a pone cu for di atardi tempran, varios barrio na Aruba a keda perhudica, sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. Anochi laat ainda e situacion no a remedia pa e habitantenan aki.
ORANJESTAD— Aruba Tourism Authority (A.T.A.) tabata anfitrion di un grupo di operador di biahe for di Latino America den cuadro di e conferencia LAPMA 2018 y ta satisfecho cu e encuentro. E tipo di encuentronan aki ta forma parti di A.T.A. su vision y plan di maneho pa sigui diversifica nos mercado y acentua e autenticidad di nos producto Aruba. Segun ATA, e participantenan a keda masha impresiona cu e avancenan cu Aruba a conoce na nivel di infrastructura y mercadeo, y tambe ta entusiasma pa loke tin planea den futuro, riba termino corto, mediano y largo.
ORANJESTAD – Director di WEB no ta kere cu asunto di perdemento di coriente ta ‘sosodiendo di mas’. “Mi no ta kere” Luis Oduber a bisa NoticiaCla durante un conferencia di prensa e siman aki. E ta un reaccion riba declaracion di prome minister y alavez minister di energia Evelyn Wever Croes cu a bisa e mesun mainta cu e tambe ta haya cu e situacion ta fastioso. Como tal Wever a bisa cu a pidi un investigacion pa wak kico ta pasando cu e problema di coriente ‘ta birando mucho frecuente”. Oduber a repasa cu ta 3 biaha coriente a bay di e forma ey, esta 2 luna pasa cu un ‘brown out’ y dos aña pasa cu Aruba a conoce su ultimo blackout.


text:
ORANJESTAD – Diaranson awo seleccion di Aruba ta hunga su prome wega den clasificacion di weganan eliminatorio organisa pa Caribbean Footbal Union (CFU). E prome wega di e seleccion di Aruba den Poule 1 lota contra Antigua y Barbuda na e isla di Antigua diaranson venidero. Segun e loting cu a tuma luga na Januari ultimo Aruba a cay den Poule 1 cu Antigua y St Kitts.
E sistema di weganan lo ta cu tur pais lo hunga 1 wega na cas y 1 wega como bishitante. E prome compromiso di e seleccion di Aruba lo ta dia 23 di maart na Antigua y diasabra 26 maart contra St. Kitts den stadion Guillermo Prospero Trinidad.
E seleccion di Aruba pa e compromisonan aki ta wordo dirigi pa coach Rini Coolen, disponibel a base di e acuerdo di cooperacion entre AVB y PEC Zwolle di Hulanda. Head coach Coolen ta wordo asisti pa nos coachnan local cu ta Maurice Escalona, Glen Sambo y Gionanny Thode.
E hungadonan yama pa forma parti di e seleccion ta Eric O. Abdul, Jean Marc L., Paul Nickenson y Jean Pierre Fingal di Dakota; Steven Malchor , Frederick R Gomez, Erik I Santos y Alejandro Aparicio di RCA; Theric Ruiz, Jonathan Ruiz y Pheadrick Barome di Britannia.
For di Hulanda lo yega pa reforsa e seleccion Leroy Oehlers, Dwight Oehlers, Gregor Breinburg (NEC), Gino Mulder y Gerardus Vocking.
E 2 mihonan di cada poule lo pasa pa e di dos buelta cu lo tuma luga na luna di mei venidero. E campeon y finalistanan di CFU Cup aki lo hunga na 2017 den e torneo ‘Gold Cup USA 2017’!


text:
Rijksdienst Caribisch Nederland (RCN) ta e órgano di gobièrnu prinsipal ku a wòrdu instituí na 2010. Nos ta parti di e Gobièrnu Sentral hulandes.
Den Rijksdienst Caribisch Nederland nos ta traha ku mas ku 750 kolaboradó pa e ministerionan ku ta establesé na Boneiru, Sint Eustatius i Saba. Nos ta sirbi e siudadano for di 23 departamento distinto riba diferente terenonan.
Nobenta porshento di e funshonnan dentro di e Rijksdienst Caribisch Nederland ta wòrdu ehersé dor di personal lokal. Ta un punto di salida importante pa haña mas tantu personal lokal ku ta posibel.


text:
WILLEMSTAD — E kampionato di Vòlibòl a kontinuá ayera nochi den sala Errol Rooi ku e siguiente resultado; den klase A Femenino, Shuatanari ta derota Hurricane ku skore di 2-0 (25-20 ,25-18) i den Maskulino A Titus ta derota Xaverianen 2-0 (25-11) (27-25).
Den klase Femenino Superior, Green Jewels ta gana Hurricane ku skore di 3-1 (22-25, 25-20, 25-14, 25-15). Ku e viktoria aki Green Jewels ta pika dilanti den e seri mihó di 3 wega pa e puesto #4 di e play-off.Diarason e wega #2 di e seri aki lo tuma lugá huntu ku e promé wega di semi final femenino di klase A.


text:
Ningun nashon na mundu, no por wòrdu desaroyá sin e kontribushon di esnan ku awe ta adulto mayó
Pa e motibu aki un sunchi pa bosnan di parti Gerrit Schotte i MFK
Nos di Movementu Futuro Kòrsou (MFK), ta sumamente kontentu i orguyoso di nos hendenan grandi, ku durante di e luna di sèptèmber aki ta hañ’e e posibilidat pa pueblo di Kòrsou demonstrá su Apresio i Gratitut na bosnan.
Pa nos di MFK, bosnan nos adultonan mayó ta e héroenan ku a konstruí loke awe, nos ku ta esnan mas hóben ta disfrutá di dje. Bosnan ta e pioneronan ku danki na bosnan esfuerso, awe nos tin un Kòrsou kaminda nos tur por biba i disfrutá di masha hopi kos ku danki na bosnan ta na nos disposishon awe.
MFK ta konsiente ku falta hopi mas atenshon pa bosnan, nos adultonan mayó por disfrutá di e parti mas bunita di bo(so) bida. Nos komo organisashon polítiko lo sigui traha duru pa bosnan por konta ku e benefisiosonan i alohamentu ku bosnan ta meresé.
Di e forma aki nos di MFK kier demostrá nos Apresio i Gratitut na kada un di bosnan.
Danki pa na promé lugá ta nos tata i mama, nos opa i oma, pero tambe danki pa ta esnan ku a pone un fundeshi sólido pa nos por sigui konstruí ariba.
Un sunchi pa boso tur di parti Gerrit Schotte i MFK.
Na nòmber di MFK
Gerrit Schotte
Lider Polítiko


text:
24
Local
Diaranson 7 di Mei 2014
AWEMainta.com
Entrega di premionan di rifa Havo4 Colegio
Diabierna awor, 9 mei, lo ta e entregamento di e 10 premionan di e rifa di Havo4. Esaki ta tuma luga na Toyota (Camacuri) pa 4 or pm. Nos ta spera tur e ganadonan, of un representante cu ID, pa bin recoge nan premio. E ganadonan (manera tur hende sa caba) a resulta: 1) Auto BYD F0 Automatic, Power Window, Push start knop Ticket nr. 01946 Jesse Alexander 2) 7 Day Cruise for 2, Sailing from Aruba on board the Monarch of the Seas Ticket nr. 10737 Mario Croes 3) 1 Toshiba Laptop 17.3” AMD 640GB HD, 4 GB RAM Ticket nr. 01624 C.M.B. 4) 1 Samsung S4 Phone Ticket nr. 37546 Mayra Kock 5) 1 Bose Computer Speakers Companio 3ers Ticket nr. 31684 Raybert C.
6) 1 HP Printer e-all-in-one Deskjet 4625 Ticket nr. 47829 Jennylee Boezem 7) 1 Lenovo IdeaPad Notebook Ticket nr. 48367 Julienne Koolman 8) 1 Lenovo IdeaPad Notebook Ticket nr. 10759 Patricia de Palm 9) 1 DVD Player Blue Ray Ticket nr. 32828 Mario Leo 10) 1 DVD Player Blue Ray Ticket nr. 32146 Nash Melloani E rifa aki tabata pa yuda recauda fondo pa paga un parti di e gastonan di e biahe educativo di e alumnonan den Havo4, cual a tuma luga di dia 22 pa 27 di april na Curaçao. Nos por bisa cu e biahe pa Curaçao tabata un exito completo, na unda diferente actividad a tuma luga. Entre otro a bishita e UoC (Universidad di Corsou), na unda a haci ful un recorido
eynan, tambe un caminata pa bishita e zout-pannen, un caminata den full Willemstad den grupo di 15 bao di guianan profesional cu a splica hopi di e edificionan di antes, a bishita Seaquarium, a bay wak un pelicula filma completo na Corsou, a bay wak un obra di theater di hoben pa hoben, a haci un rondvaart den Annabaai, a bishita Kura Hulanda, Landhuis Kenepa y algun otro actividad mas. Na nomber di tur esnan cu tabatin e suerte di a bay Corsou, 163 en total, un danki na tur esnan cu di un forma of otro a yuda cu e biahe educativo aki. Na Ivan Yarzagaray, e voorzitter di e Reis-groep Havo4 Colegio Arubano, na Sonaima Jonis y su esposo Rob Bohemen, cu sa pone ful e programa pa nos den otro, na Mauritsz De Kort juez na Corsou cu a zorg pa un
grupo di 23 alumno por a bay e Gerechtsgebouw, conoci como 21 trapi, na unda nan por a presencia un caso y haci pregunta direct na e hues. Danki na Rebecca Hardoar pa ta esun encarga cu guia nos na UoC, danki na Charlotte Lesire cu a fungi como docter di e grupo. Danki tambe na Netty Petrocchi di Maduro & Sons cu a zorg pa e aerolinea y hotel na Corsou. Danki na Insel Air Aruba cu a zorg pa nos por a yega Curacao. Danki na Hilton Inn di Corsou pa tuma nos y sigur na tur alumno cu a sa di comporta nan
mes basta (casi) bon !! Danki tambe na tur comerciante y en special e pueblo di Aruba cu a sa di cumpra rifa y asina coopera cu e alumnonan di Havo4 pa cu e biahe educativo aki. Nos no por lubida tur e mayornan cu a pone nan confianza den nos pa cu nan yiunan. E biahe aki a tuma hopi di nos tempo liber, pero mirando tur e cosnan positivo cu e ta laga atras cerca e alumnonan, nos por bisa cu vale la pena!! See you in 2015.
AWE Mainta di 7 di Mei 2014


text:
Plan national pa manejo di salu. Informashon
“ The Unforgettable Institute ” Instituto Di Teknologia Pa Transformashon Di E Ser Humano Menegrandeweg # 2 (p.o. Box 4479) tel.: 869-7733 / fax: 869-3275 ____________________________________________________________________________________________ E promé kos ku mester sosodé ta pa buska informashon tokante nesesidatnan eksistente, rekursonan i oportunidatnan den nos komunidat relashoná ku sobre peso. E promé aki ta lokual m’a realisá ku e estudio di “Kon Gordo Kòrsou ta?” A keda establesé ku porsentahe kuantu persona tin difikultat ku peso di mas. Rekapitulando, Kòrsou tin un repartishon di peso di siguiente manera: 2,9 % peso salú. 27,3 % sobrepeso. 31,7 % obeso. 21,7 % adiposo. 16,4 % adiposo ekstremo. Awor ku nos a identifiká e gruponan di akshon, esta di sobrepeso te adiposo ekstremo mester sa unda nan ta pasa nan tempu, unda nan ta bishita, miembro di kua grupo o organisashon nan ta pa asina lokalisá, registrá i aktivánan. Pa hasi esaki posibel ta imperativo sigui e siguiente paso. Paso 2: Logra aporte di otro. Durante paso dos ta eksplorá e rekursonan i fuentenan pa duna informashon tokante peso salú. Aki ta e momento pa organisá i implementá un Plataforma pa Maneho Salú di Peso ku lo mester konsistí di un koalishon konsistiendo di representantenan di siensia, akademia, profeshonalnan den kuido, gobièrnu i su servisionan, komersio, organisashonnan etc. Miembronan di e koalishon: - Asosiashon di Empresa(rio)nan Chikí (Adeck). - Asosiashon di dentistanan. - Asosiashon di dòkternan di kas. - Asosiashon di medionan di komunikashon. - Asosiashon di speshalistanan. - Asosiashon di Supermerkado (Suveco). - Ban Bario Bèk - Biblioteka Públiko. - Bos di Hubentut. - Bureau Maatschappelijk Consulent. - Bureau Ziektekostenvoorzieningen (BZV.) - Chata. - Curaçao Hart Stichting. - Curaçao Sport Federatie (CSF) ___________________________________________________________________________ Proposishon Plan Nashonal pa Maneho Salú di Peso: yanüari 2007, Melly Bergland 5
“ The Unforgettable Institute ” Instituto Di Teknologia Pa Transformashon Di E Ser Humano Menegrandeweg # 2 (p.o. Box 4479) tel.: 869-7733 / fax: 869-3275 ____________________________________________________________________________________________ Direktivanan di: -Skol Atventista. -Skol Humanista. -Skol Katóliko. -Skol Protestant. -Skol Públiko. - Fesebako. - Genees- en Gezondheids Dienst (GGD). - Gobièrnu di Antia. - Gobièrnu di Kòrsou. - Hòspital / Klínika. -Sint Elisabeth Hospital. -Advent Ziekenhuis -Taams Kliniek. - Instituto pa Formashon den Enfermeria (I.F.E.) - Kámara di Komersio. - Kompanianan di Seguro. -American Life Insurance Company (Alico) -Seguros Aska -Ennia -Fatum -British American -Citizens Insurance - Konseho Insular. - Leo Floridas. - Plataforma di Non Governmental Organisations (N.G.O.) - Organisashon di Dietista. - Organisashonnan di Bario. - Organisashonnan polítiko: -Partido Nashonal di Pueblo (PNP). -Partido Laboral Krusada Popular (PLKP) -Partido Antia Restrukturá (PAR). -Movementu Antia Nobo (MAN). -Frente Obrero Liberashon 30 Mei (FOL). -Lista Niun Paso Atras (LPNA). -Movementu Patriótiko Kòrsou (MPK) -Forsa Kòrsou. -Movementu Sosial Laboral (M.S.L.) - Organisashonnan religioso. -Katóliko -Protestant -Atventista -Kristian -Testigu di Yehova. - Pèrspektiva i Sosten Integral (P.S.I.) - Sentral di Sindikatonan di Kòrsou. - Steering Committee ___________________________________________________________________________ Proposishon Plan Nashonal pa Maneho Salú di Peso: yanüari 2007, Melly Bergland 6


text:
Alfred’s Basic Adult All-in-One Course ta un metodo perfecto pa personanan cu kier siña toca piano, studiando les basico, theoria y technica for di un solo buki.
Banda di e lesnan basico, e serie aki for ditempran ta siña e studiante con pa toca accord cu ambos man. Cu e buki aki e studiante no mester memoriza accordnan, pero e studiante ta siña con pa forma cualkier tipo di accord pa medio di siña e theoria di musica.
E serie aki ta consisti di tres nivel cu ta cubri tur 7 buki di Alfred´s Basic Piano Course den solamente 3 buki. Cada buki tin su CD correspondiente disponible y DVD tambe tin disponible pa e prome buki di e serie aki.
Como repertorio adishonal e serie aki tin su Merry Christmas Book cu ta correlashona su buki di nivel 1 y su Merry Christmas Book cu ta correlashona cu su buki di nivel 2. E serie aki, mescos cu e otro metodonan di Alfred’s Basic Piano Course, tambe ta incluio den su bukinan un cantidad grandi di canticanan popular cu e studiante ta siña toca durante di su estudio pa siña toca piano.


text:
Peticion pa Pago di Ziekengeld
SVb, dunando servicio na su clientenan, a automatisa e peticion pa ricibi e peticion pa pago di Ziekengeld, esta e beneficio di seguro di malesa y accident. Pa manda e peticion aki, simplemente yena e formulario na e pagina akibao:
/organisacion/servicionan-svb/peticion-pago-beneficio-seguro-di-malesa-ziekengeldzuk/
Despues di a yena y manda e formulario, SVb ta controla y administra e peticion. Tur peticion cu a ser entrega prome cu dia 20 di e luna coriente ta ser paga no mas tarda cu dia 5 di e siguiente luna.
SVb ta controla riba dos condicion, cual e compania mester cumpli cune prome cu pago por tuma luga:
- Si no tin debe habri cu SVb. Den caso cu tin debe habri cu SVb lo disconta debenan habri prome cu pago por tuma luga
- Si e ultimo Personeelsopgave di e compania a ser entrega.
Tambe e compania mester percura pa e cuenta bancario di e compania ta actualisa cerca SVb pa e pago por ser ehecuta corectamente.


text:
by LocoGamer | Aug 30, 2017 | Nintendo, Top NewsE official Nintendo Twitter account a laga sa cu nan lo termina 3 di nan servicionan cual ta e TVii (Wii U), Wii U Chat y tambe e Miiverse (Wii U y 3DS). Tur tres di e servicionan aki lo yega nan fin dia 8 di september. [任天堂HP]『Miiverse』『Wii U Chat』『Nintendo...
by LocoGamer | Mar 17, 2017 | NintendoWSJ, a publica awe cu Nintendo ta bai hisa e production di e Switch pa dos biaha mas hopi. Nintendo Switch a bira e machine cu a bende mas lihe den Nintendo su historia, tumbando e fastest selling record di e Wii. Nintendo tabata tin plania pa produci 8 miyon units,...
by LocoGamer | Mar 15, 2017 | NintendoTe awo Nintendo switch a bende basta bon compara cu e launch di e Wii U. Volgens e number nan di SuperData tuma di Famitsu y GfK, Nintendo su machine nobo a bende rond di 1.5 million units ronddi mundo, inclui 500,000 machine na Merca, 360,000 na Japon, 85,000 na UK,...


text:
Shoco Sa Spel
Shoco Sa Spel Exitoso prome spelling bee nacional
Diabierna 20 di November, por cierto dia internacional di mucha, 71 mucha di klas 6 di scol basico a competi den e 4 idiomanan mas uza riba nos isla, segun e idioma di nan preferencia. Den sala di Renaissance Convention Centre completamente yen, alumno, mayor, maestro y interesado por a biba e momentonan di tension di e participantenan.
Fundacion Bon Nochi Drum Dushi ta felicita e 10 scolnan cu a acepta e reto pa participa na Shoco Sa Spel, e prome competencia di deletreo nacional. Nos ta sigur cu nan participacion lo motiva otro scol pa tambe participa den futuro. FBNDD ta acerca promocion di lesamento di un manera varia y diversifica, pa keda hala atencion di comunidad riba e importancia di lesamento. Enfoke principal di nos como fundacion, ta e placer cu lesamento ta duna e mucha, den cua forma cu esaki tuma luga. Deletreo di palabra por aporta na placer di lesamento.
FBNDD a scohe pa duna e competencia un toke local, cuminsando pa e nomber Shoco Sa Spel. A añadi un proyecto creativo na e competencia; scol, klas, grupo of alumno individual por a competi cu un obra di formacion di letter, palabra of texto traha di material recicla. Diferente scol a entrega obra masha creativo mes, cu a haci trabou di e hurado pa e parti aki bastante dificil.
A habri e atardi cu e storia Roboto cu a pone e sala lora abou di harimento pa e hilaridadnan cu ta tuma luga ora e mundo tecnologico di awendia topa cu e mundo den cua tecnologia ta desconoci ainda. E hoben Denzel Brown a rap na smaak riba Shoco si Shoco sa y a percura pa poco mas ambiente.
E nivel di e participantenan tabata halto, loke a haci cu pa e ultimo dos idiomanan a yega te ronde 11, prome cu por a saca e ganadonan. E hurado tabata bastante stricto, pero esaki no a stroba e participantenan, cu pa gran mayoria tabata hopi sigur di nan mes. Nos ta felicita e ganadornan; Papiamento, Kinchunson Ho di Colegio San Hose cu a gana cu e palabra peluca,Spaño, Marvin Rodriguez St. Anna School cu a gana cu e palabra guapo, Ingles, Ragnieska Blanco di Colegio Oro Ubao cu e palabra manner y Hulandes, Nathaly Arends tambe di Colegio Oro Ubao cu e palabra kapitein. E tres scolnan ganado di e proyecto creativo ta; Pieter Boerschool cu letter di alfabet traha di carton y papel di revista recicla, St. Anna School cu e nomber di scol traha di renchi di bleki di refresco y foam recicla riba palo. Y Colegio Frêre Bonifacio cu un cortina traha di tapa di plastic cu letter y palabra.
Nos ta gradici minister Hooyboer Winklaar pa e confiansa cu el a deposita den FBNDD cu epeticion pa nos organisa e prome competencia di deletreo n acional, conoci como spelling bee.Nos ta gradici tambe drs. Alida Kock, cu a skirbi y a coordina e proyecto, un tarea bastante grandi, mirando e enfoke nacional y e 4 idiomanan cu por a scoge. E docentenan encarga cu e listanan di palabra pa e diferente idiomanan a haci un tremendo trabou, tambe e hurado y e tecnico Jeffrey Ruiz. Nos MC, James van der Linde cu su carisma a haci un presentacion inigualabel y a percura pacalma e nervionan di e participantenan. Martica Franken y Merrilyn Lugay cu hunto a deleita e publico cu e storia Roboto, e hoben Denzel Brown pa a trece ambiente cu su presentacion dinamico di e rap Shoco si Shoco Sa. Coordinado di FBNDD, Angelle Mac Jannet y boluntarionan di FBNDD pa nan aporte na e exito di Shoco Sa Spel. Tambe nos ta sumamente gradicido na Superfood, Marietjes Printing, Renaissance Convention Center y Ministerio/Departamento di Enseñansa pa nan aporte na Shoco Sa Spel.
Un saludo cordial
Saludo
Olga Buckley
Presidente
FBNDD


text:
Soledad:Diasabra den oranan di marduga un patruya ta wordo manda riba e caminda di Soledad pa un auto cu motor cendi y ta staciona memey caminda.
Na yegada enberdad e polisnan ta bin topa cu e auto cendi, un v car pega contra un baranca grandi y den e auto tras di stuur nan ta mira e chauffeur di e auto, kende tabata morto na soño sinta tras di stuur.
E polisnan na e sitio a haci varios intento pa lanta e persona aki, pero tabata hopi dificil. No a keda nan nada otro di detene y transporte pa warda di polis unda elo a hay un camber gratis pa sosega.


text:
Diamars mainta Aaron Jacobs di Brazil Taekwondo Stichting a subi caya pa asina entrega algun prensa nan reconocimento di aprecio.
Aaron Jacobs a haci tur su esfuerso pa por a logra tur den un solo biaha, pero e por a logra solamente, Claret Lopez di Time Out, Aureen Werleman Croes di Diario y Bon Dia.
Aña pasa durante di e Cena di Pasco Aaron Jacobs a entrega reconocimento na tur e otro medionan di prensa cu a presenta na e Cena di Pasco di Brazil Taekwondo Stichting.
Tur aña Brazil Taekwondo Stichting ta reconoce prensa pa nan trabounan cu ta wordo haci durante di e aña y specialmente pa e espacio cu Brazil Taekwondo Stichting ta haya for di nan.
Durante di e siman aki Aaron Jacobs lo trata di localisa e resto di e medionan di prensa pa asina entreganan nan reconocimento tambe. Brazil Taekwondo Stichting ta gradici prensa cu semper ta coopera cu Brazil Taekwondo Stichting.


text:
ORANJESTAD (AAN): Aruba ta completamente den e furia di Flip Flop Festival 2018 cu ta mustrando di bay ta un exito total. E concierto principal ta tuma luga dialuna awor dia 30 di April 2018 y awe no ta comparti mas di e artistanan internacional cu lo percura pa un señor concierto.
Beenie Man miho conoci como “The King of Dancehall” ta un legendario den e genero di reggae/dancehall. Naci y biba na Jamaica Anthony Mozes Davis a cuminsa cu musica na un edad hopi bon. Mester menciona cu e la dura bastante aña si pa por a cosecha exito internacional.
Durante su carera Beenie Man a sa di comparti escenario cu casi tur artista grandi di reggae y dancehall. Algun di su exitonan popular ta “ Drinking Rum and Redbull”, “Who Am I”, “Dancehall Queen”, “Girls dem Suga” y mas. Pa e motibo aki Aruba lo bay haya exito tras di exito. Particularmente Beenie Man ta un di e “stage performers” den e genero.
Den e genero di Rap/Hip Hop Flip Flop ta presenta e conocedo Fat Joe. Jospech Antonio Cartagena ta naci na Bronx New York y ta un rapper y actor Latino Americano. Su Carrera a cuminsa for di 1993 cu D.I.T.C y despues a lanta su mesun ‘label’ Terror Squad. Fat Joe a sa di conkista varios generacion di fanatico. Un di su hitnan di mas popular ta “What’s Luv” cual tabata un colaboracion musical cu Ashanti y Ja Rule. Otronan tabata “Lean Back” y recientemente “All the way Up” hunto e.o Remy Ma. Joe a prepara un show cu hopi energia mirando cu esaki ta su prome bishita riba nos isla.
Aruba su orguyo Jonathan Thiel miho conoci como ‘Jeon’ lo ta dunando su prome concierto riba nivel internacional durante e anochi aki. Despues di e presenta na Miami, Hulanda, Francia, New York y otro ciudadnan grandi, Aruba lo bay mira Jeon hunto cu su banda den un show unico. Tambe e lo ta compaña pa un invitado internacional cu ta hopi popular den e genero di reggaeton.
E otro Artistanan confirma: Karol G, Alborosie, Natty Rico, Freddy Moreira y mas. Flip Flop Festival is Powered by Chill Beer, Digicel, JDB Agency and Elite Productions & Entertainment.


text:
Un idea di sra. Alida Kock awe a bira realidad na momento cu a hasi entrega di su bukinan na Stichting Kinderhuis Imeldahof. E idea tabata pa trece su bukinan di mucha, cu ta un total di 3 ehemplar den idioma Papiamento, pero tambe na Hulandes y Ingles, pa reparti pa nos muchanan na Aruba. Di es manera aki sra. Alida Kock ta duna bek na su isla, yudando na expande nan vocabulario y conocemento general di nos muchanan.
Skolnan di bario y scol di infancia di sra. Alida Kock ,esta Fatima College, ta esnan cu a ricibi pakete di e bukinan aki.
Den nomber di Gobierno di Aruba mi ta felicita y gradici sra Alida Kock y Natalia Hernandez pa e bunita gesto aki, dunando nos muchanan material pa lesa. Lesa ta yuda nos muchanan desaroya nan forma di pensa y papia. E ta stimula nos muchanan pa sigi hasi cosnan positivo, locual ta e pensamento essencial den cuadro di nos maneho. Nos mester yuda nos muchanan recrea den formanan positivo sea ta lesa, den forma artistico, guinan den nan talento musical, tur ta aspectonan importante pa nan desaroyo. Ta importante pa mayornan sinta lesa cu nan jiunan, den e forma aki boso ta yudanan desaroya nan vocabulario, sea un bon ehempel y guianan.”
Tambe mi ta gradici esnan presente den nomber di Minister di Enseñansa sra Michelle Hooyboer-Winklaar pa e entrega di leesmaterial na nos muchanan.


text:
Ken tin e kurashi di bisa manera Habakuk?
Señor, m’a tende di bo fama, bo obranan ta yena mi ku rèspèt.
Bolbe hasi nan, Señor, den kurso di nos bida, laga hende di nos tempu mira nan.
Maske Bo tin motibu pa rabia, no lubidá di mustra nos bo mizerikòrdia.
Maske palu di figu no floria i matanan di wendrùif no pari,
maske kosecha di oleifi frakasá i kunuku no duna maishi,
maske no tin kabritu den kurá ni baka den stal,
tòg lo mi alegrá den Señor, lo mi ta felis pa via di Dios, mi Salbador.
Señor Dios ta mi forsa;
E ta hasi mi pianan lihé manera di biná,
E ta laga mi kana ku paso firme riba kada seru haltu.
– Habakuk 3:2,17-19


text:
26 históriko, kultural, komersial eksistente, relashonnan familiar (diáspora) i embahadanan di Reino den region. Gobièrnu ta atendé ku Kòrsou su posishon den Organisashon Mundial di Komersio (WTO) i stimulá uso di e areglo ku Union Europeo i ku Norte Amérika p’asina nos empresarionan tin mas merkado pa kua nan por eksportá produkto i servisio. 4.9 Revitalisashon ekonómiko Gobièrnu lo desaroyá i promové aktividat ekonómiko i invershon den nos sentro di siudat a base di un vishon di Willemstad den siglo 21 (“SMART City”); un siudat riba lista di patrimonio di humanidat (UNESCO) pero ku un kontenido moderno, futurístiko, inkluyendo un ekosistema empresarial vibrante, akseso na teknologia i konektividat ICT ‘state of the art’, hospitalidat i bibienda moderno pa tantu turista i nos hendenan lokal (hóbennan en partikular), i un sentro di edukashon, kultura i rekreo ku henter poblashon tin akseso na dje. E desaroyo aki lo sirbi komo modelo pa mehorá kalidat di bida den tur nos barionan. 4.10 Sektor di Energia Adoptá i formalisá e maneho energétiko i implementá e rekomendashonnan ku énfasis riba sostenibilidat, posibilidat di uso di liquid natural gas (LNG) na momento ku esaki bira disponibel i “waste-to-energy”. Realisando e Máksimo Potensial di Kòrsou, akuerdo di gobernashon 2017-2021 vershon final, 10 di mei 2017
27 5. TRÁFIKO, TRANSPORTE I PLANIFIKASHON URBANO (VVRP) Gobièrnu lo kontinuá ku trabounan di infrastruktura na entre otro Punda/Otrobanda, Marie Pampun, Sta. Rosa wèg, etc. Tambe e maneho pa loke ta okupashon ilegal di tereno i awa lo kontinuá. 5.1 Maneho di tereno Lo kaba ku e lista largu di espera pa por bin na remarke pa un tereno pa traha kas. Esaki lo duna un empuhe grandi na solushon di skarsedat di bibienda pasobra ta konosí ku si un yu di Kòrsou por disponé di un pida tera e ta traha su kas segun su forsa. Pa loke ta e terenonan di hür pa traha kas, kaminda esaki ta posibel, lo kambia esakinan den tereno di “erfpacht” pa hendenan por haña hipotek, pa mantené i drecha nan kas. Mester definí kua terenonan ta apropiá p’asina apartá pa agrikultura i duna esnan ku kier planta òf tene krio di bestia oportunidat pa bin na remarke pa esaki dentro di un tempu rápido. Esaki basá riba un maneho di nesesidat di Kòrsou. Tambe ta introdusí un prohibishon general pa otorgá tereno na kosta, ku ta surpasá e liña di 25 meter "awa haltu" for di kosta. Lo garantisá pasashi liber pa playanan pa pueblo di Kòrsou. Pa siguí e maneho aktual pa kombatí tereno i awa ilegal lo siguí aktua kontra ilegalidat pa asina sòru ku kumplimentu ku lei i reglanan eksistente. 5.2 Destinashon di Tereno (EOP) Evaluá i revisá EOP. Esaki ta nifiká ku ta mantené e prinsipio di zonifikashon, pero ta dediká un parti mas amplio na desaroyo urbano, esta bibienda i komersio. 5.3 Bibienda Tin míles di kas ilegal, miéntras na mes momentu míles di hende tin añanan largu riba un lista di espera pa warda un kas di FKP òf warda tereno "makro ppp", mikro ppp"," zelfbouw". Gobièrnu lo inventarisá tur proyekto di FKP ku no ta kana i lo remediá esaki. Lo traha un plan ku akshonnan konkreto pa eliminá e retraso di konstrukshon di kas i atendé e lista di espera na FKP. Lo pone tereno na disposishon di FKP, pa por aselerá konstrukshon di kas, pa yuda eliminá e lista di espera mas lihé posibel. Tambe trese un kambio den e ordenansa di sistema di lista di espera di FKP. Lo instruí FKP pa traha algun modelo alternativo di konstrukshon duradero, ekonómiko, pa di tal forma otronan por kopia esakinan. Den e modelonan lo pone énfasis riba spar energia, spar material, spar awa, un medioambiente sano paden i pafó, ku ta trese tiki molèster pa ku lus, sonido, etc., ku no kondusí na polushon, ku uso di material re-usabel. Gobièrnu lo desaroyá un sistema di sertifikashon pa e tipo di kasnan aki. Universidat di Kòrsou por yuda investigá kua sistemanan pa konstrukshon ta duradero na Kòrsou. Ta pone mas atenshon na mantenshon di e kasnan di FKP. Ta sòru pa fortifikashon supstansial di e kantidat di trahadó na ministerio di VVRP, pa nan, despues di un bon entrenamentu, por atendé e problemanan aki. Mayoria di biaha regulashon i legislashon den e áreanan akí ta na òrdu, pero aki tambe tin falta di aktuashon. Gobièrnu lo optimalisá su servisionan dor di atendé ku kehonan mas efisiente i efikas. Pa esaki ministerio di VVRP tin ku hasi e kambionan nesesario den su organisashon. Ademas pueblo Realisando e Máksimo Potensial di Kòrsou, akuerdo di gobernashon 2017-2021 vershon final, 10 di mei 2017


text:
Grupo di prensa for di Merka pa buseo
WILLEMSTAD- 2 di aprel 2015– Resientemente a ekstendé invitashon na un grupo di prensa for di Merka pa bin eksperensia e variedat di sitionan pa buseo aki na Kòrsou. Esaki ta forma parti di e esfuersonan kontinuo di Ofisina di Turismo di Kòrsou (CTB) pa mustra Kòrsou komo un di e destinashonnan ideal pa buseo tambe.
E grupo a konsistí di 5 periodista for di Merka di e siguiente medionan di prensa: Coastal Living, Islands, Curve Magazine, National Geographic Traveler, ScubaDiverLife.com i 25A Magazine. A hinka un programa atraktivo den otro kaminda banda di buseo e grupo a haña e oportunidat pa eksperensia nos kultura, purba nos kushina krioyo, platonan internashonal i bishitá diferente atrakshon i partisipá na un tour pa konosé nos sentro di siudat. Un danki ta bai na tur partner pa nan kontribushon den realisashon di e programa.


text:
Seminario di Curaçao Cooperative Academy i COLAC
“Creando Oportunidades a partir del Buen Gobierno Cooperativo y la Economía de los Negocios”
Dia 21 di aprel último Curaçao Cooperative Academy, e akademia di e federashon di kooperativanan Fekoskan, huntu ku e confederashon latino amerikano di kooperativanan di spar i krédito, COLAC, a organisá na Acoya Curacao Resort, Villas & Spa e seminario “Creando Oportunidades a partir del Buen Gobierno Cooperativo y la Economía de los Negocios”
E meta general di e seminario tabata pa fortalesé konosementu di, lidernan, dirigentenan, gerentenan, empleadonan i demas personanan interesá den kooperativanan finansiero. Esaki prinsipalmente pa loke ta trata maneho empresarial, modelonan nobo ku kooperativanan finansiero por usa pa hasi negoshi i inovashon di servisionan di kooperativanan finansiero.
Minister di desaroyo ekonómiko Dr. Steven Martina a hasi apertura ofisial di e seminario. Minister Martina a enfatisá e ròl di kooperativanan den un ekonomia sosial i tambe e empuhe ku nan por duna na desaroyo di ekonomia lokal. E minister a suprayá ku ta di vital importansia pa kooperativanan i nan sosionan sigui invertí den edukashon i formashon i asina prepará nan mes i sigui halsa kalidat di produkshon i servisio di e kooperativanan. E seminario a konta ku partisipashon di 47 persona entre kual representantenan di 7 kooperativa lokal, 1 kooperativa di Colombia, Banko Sentral, PWFC i tambe algun interesado lokal.
Oradornan tabata:
Cassius Spalding (COLAC Panama): Gobierno Cooperativo y Gestión Empresarial
Carlos Bejerano González (COLAC Panama): Habilidades de Dirección y Nuevos Modelos de Negocios
Soledad Lobariñas (Bankingly Uruguay): Productos y servicios financieros para los consumidores y asociados del futuro
Durante e seminario a:
Proponé un kuadro di akshon ku ta permití e partisipantenan pa desaroyá strategianan pa por satisfasé nan sosionan mas mihó saliendo for di e punto di bista di servisionan inovativo.
Deliniá un perfil ku e dirigentenan di kooperativanan mester mantené pa por guia e proseso di kambio di organisashon den un forma adekuá.
Resaltá e aspektonan di maneho ku ta nesesario pa por formulá i pone e modelonan nobo di hasi negoshi den práktika.
Den kuadro di fortalesamentu di e sektor di kooperativa den e próksimo lunanan Fekoskan i Ministerio di Desaroyo Ekonómiko lo bai atendé un plan di maneho integral pa desaroyo duradero di kooperativanan na Kòrsou. A palabrá tambe ku Curaçao Cooperative Academy i COLAC lo organisá 2 aktividat den 2019 pa kooperativanan lokal. Tambe a yega na un entendimentu ku Bankingly Uruguay ku próksimamente nan lo ta bek na Kòrsou pa duna mas informashon tokante produktonan i servisionan ku kooperativanan finansiero por usa pa duna mas i mihó servisio nan nan sosionan.
Fekoskan i Curaçao Cooperative Academy lo sigui traha duru den 2018 pa fortalesé e sektor di kooperativa brindando oportunidat di edukashon i formashon i dunando informashon tokante e modelo di negoshi kooperativa.